CELEX: E2007J0007
Language: hu
Date: 2008-09-18 00:00:00
Title: A Bíróság ítélete ( 2008. május 7. ) az E-7/07. számú, Seabrokers AS valamint a Skattedirektoratet (adóigazgatóság) által képviselt norvég állam ügyben (Szabad letelepedés joga – kettős adóztatás elkerülésére vonatkozó megállapodás – az adóból maximálisan levonható összeg kiszámítása más EGT-államban fizetett adóból – tartozási kamat és csoporton belüli eszközátruházások)

18.9.2008   
            
            
               HU
            
            
               Az Európai Unió Hivatalos Lapja
            
            
               C 239/21
            
         
      A BÍRÓSÁG ÍTÉLETE
   
   (2008. május 7.)
   az E-7/07. számú,
   Seabrokers AS valamint a Skattedirektoratet (adóigazgatóság) által képviselt norvég állam ügyben
   
      (Szabad letelepedés joga – kettős adóztatás elkerülésére vonatkozó megállapodás – az adóból maximálisan levonható összeg kiszámítása más EGT-államban fizetett adóból – tartozási kamat és csoporton belüli eszközátruházások)
   
   (2008/C 239/10)
   Az E-7/07., Seabrokers AS és a Skattedirektoratet (adóigazgatóság) által képviselt norvég állam ügyben – a Stavanger Tingrett (Stavanger kerületi bíróság) Bírósághoz intézett, az EGT-megállapodás állampolgárság alapján történő megkülönböztetés tiltásáról szóló 4. cikkének, az EGT-megállapodás szabad letelepedési jogról szóló 31. cikkének és az EGT-megállapodás a tőke EGT-n belüli szabad mozgásáról szóló 40. cikkének értelmezésére irányuló kérelme vonatkozásában a Thorgeir Örlygsson előadó bíróból, Carl Baudenbacher elnökből, valamint Henrik Bull bíróból álló Bíróság 2008. május 7-én az alábbi ítéletet hozta:
   
               1.
            
            
               Egy EGT-állam, amely a nettójövedelem-adóztatás elve szerint az adóból maximálisan levonható összeg kiszámításakor a vállalati tartozás kamatainak egy részét hozzászámítja az egy másik EGT-államban működő fióktelepéből származó jövedelméhez, korlátozza az EGT-megállapodás 31. cikke értelmében vett letelepedés szabadságát, amennyiben a kiadások csak a vállalat előbbi államban végzett üzleti tevékenységéhez köthetők.
            
         
               2.
            
            
               Egy EGT-állam, amely a nettójövedelem-adóztatás elve szerint az adóból maximálisan levonható összeg kiszámításakor a vállalati költségek egy részét az ezen állam adótörvényei szerint csoporton belüli eszközátruházások formájában hozzászámítja az egy másik EGT-államban működő fióktelepének jövedelméhez, korlátozza az EGT-megállapodás 31. cikke értelmében vett letelepedés szabadságát.